Fejlfinding
| Beskrivelse af problemet:
1. | Den trådløse printer/multifunktionsmaskinen kan ikke oprette forbindelse til det trådløse netværk.
2. | Ved søgning fandt guiden ikke finde det trådløse netværk.
3. | Signalstyrken er lav, eller der er sommetider intet signal
4. | (Kun for brugere, som ikke anvender et USB- eller LAN-kabel til at konfigurere den trådløse maskine). Jeg lavede en fejl, da jeg konfigurerede de trådløse indstillinger, men når jeg går tilbage til guiden for at indtaste de rigtige indstillinger, kan guiden ikke finde nogen enheder.
5. | Installationsguiden til trådløs enhed henviser til et access point. Problemet er, at jeg ikke bruger et access point. Jeg bruger en trådløs router eller en switch til at oprette forbindelse til det trådløse netværk.
6. | Jeg ved ikke, hvilke trådløse netværksindstillinger jeg skal bruge. Hvad skal jeg gøre?
7. | Jeg har konfigureret enheden til at bruge en DHCP-server. Printeren/multifunktionsmaskinen modtager imidlertid ikke en IP-adresse fra DHCP-serveren. Den bruger en IP-adresse i formatet 169.254.x.x.
| Beskrivelse af problemet:
1. | Den trådløse printer/multifunktionsmaskinen kan ikke oprette forbindelse til det trådløse netværk.
Løsning:
| SSID Kontroller, at du har angivet SSID-informationen, også kaldet netværksnavnet, korrekt ved konfigureringen af den trådløse printer/multifunktionsmaskinen. Husk også, at der skelnes mellem store og små bogstaver. Hvis dit SSID for eksempel er ”Wireless Network”, men du indtaster ”wireless network” ved konfigureringen af printeren/multifunktionsmaskinen, kan enheden ikke oprette forbindelse til netværket, eftersom W og N i ”Wireless Network” er store bogstaver. NØGLE Kontroller også, at du har indtastet den korrekte WEP/TKIP-nøgle ved konfigureringen af den trådløse printer/multifunktionsmaskine. Indtast den korrekte nøgle, og sørg for, at du indtaster det rigtige antal tegn, afhængigt af den nøgle, der oprindeligt blev brugt ved konfigureringen af det trådløse netværk. Hvis du ikke har indtastet den korrekte information, anbefaler vi i begge tilfælde, at du nulstiller de trådløse indstillinger på printeren/multifunktionsmaskinen til fabriksindstillingerne og genstarter Installationsguiden til trådløs enhed. Yderligere oplysninger om nulstilling af enhedens trådløse indstillinger finder du i dokumentationen, der fulgte med den trådløse printer/multifunktionsmaskine.
tilbage til toppen
| Beskrivelse af problemet:
2. | Ved søgning fandt guiden ikke finde det trådløse netværk.
Løsning:
| Hvis den trådløse maskine er uden for det trådløse netværks rækkevidde, skal du flytte den tættere på access pointet. Hvis den trådløse maskine er inden for rækkevidde af dit trådløse netværk, skal du kontrollere, om access pointet skjuler sit SSID-netværksnavn. Hvis det skjuler sit SSID-netværksnavn, skal du manuelt indtaste det under konfigurationen af din trådløse maskine. Hvis du er i tvivl om, hvordan det skal kontrolleres, skal du kontakte din systemadministrator, internetudbyder eller producenten af dit access point. (Kun for brugere, som ikke anvender et USB-kabel til at konfigurere den trådløse maskine). Hvis du bruger en personlig firewall, kan din firewall forhindre guiden i at finde det trådløse netværk. I så fald kan du være nødt til midlertidigt at deaktivere din personlige firewall og søge efter det trådløse netværk igen. Bemærk, at din computer imens ikke er beskyttet af din firewall, så du bør overveje at afbryde forbindelsen til internettet ved at koble access pointet fra internettet.
tilbage til toppen
| Beskrivelse af problemet:
3. | Signalstyrken er lav, eller der er sommetider intet signal
Løsning:
| Trådløse enheder påvirkes af omgivelserne, og signalstyrken kan blive ændret af møbler, vægge eller gulve, der befinder sig mellem den trådløse printer/multifunktionsmaskine og det access point, den prøver at kommunikere med. Hvis du har problemer med signalstyrken, kan du prøve at flytte den trådløse printer/multifunktionsmaskine tættere på access pointet for at forbedre signalstyrken.
tilbage til toppen
| Beskrivelse af problemet:
4. | (Kun for brugere, som ikke anvender et USB- eller LAN-kabel til at konfigurere den trådløse maskine). Jeg lavede en fejl, da jeg konfigurerede de trådløse indstillinger, men når jeg går tilbage til guiden for at indtaste de rigtige indstillinger, kan guiden ikke finde nogen enheder.
Løsning:
| Guiden kan muligvis ikke finde printeren/multifunktionsmaskinen, fordi indstillingerne for computeren og printeren/multifunktionsmaskinen nu er helt forskellige. Prøv at nulstille de trådløse indstillinger på printeren/multifunktionsmaskinen til fabriksindstillingerne, og genstart guiden. Yderligere oplysninger om nulstilling af printerens/multifunktionsmaskinens trådløse indstillinger finder du i brugsanvisningen.
tilbage til toppen
| Beskrivelse af problemet:
5. | Installationsguiden til trådløs enhed henviser til et access point. Problemet er, at jeg ikke bruger et access point. Jeg bruger en trådløs router eller en switch til at oprette forbindelse til det trådløse netværk.
Løsning:
| Vi har brugt den generelle term ”access point” for at forenkle tingene. Udskift ordet adgangspunkt med den relevante betegnelse.
tilbage til toppen
| Beskrivelse af problemet:
6. | Jeg ved ikke, hvilke trådløse netværksindstillinger jeg skal bruge. Hvad skal jeg gøre?
Løsning:
| Hvis du konfigurerer printerens/multifunktionsmaskinens trådløse indstillinger forkert, vil den ikke fungere korrekt. Tal med systemadministratoren eller en anden person, der ved hvilke trådløse netværksindstillinger, du skal bruge.
tilbage til toppen
| Beskrivelse af problemet:
7. | Jeg har konfigureret enheden til at bruge en DHCP-server. Printeren/multifunktionsmaskinen modtager imidlertid ikke en IP-adresse fra DHCP-serveren. Den bruger en IP-adresse i formatet 169.254.x.x.
Løsning:
| Det tyder på, at den trådløse printer/multifunktionsmaskine ikke kan få adgang til det trådløse netværk og ikke kan få en IP-adresse fra DHCP-serveren. Kontroller både, at du har angivet de trådløse netværksindstillinger korrekt på den trådløse printer/multifunktionsmaskine, og at access pointet er konfigureret til at tillade enheden adgang til det trådløse netværk.
tilbage til toppen